ml en ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml ml ml ml ml ml ml ml ml ml ml ml ml en en ml en ml en ml ml ml ml ml ml ml ml ml ml en ml ml ml ml ml ml ml ml en en ml en en en fi en ml ml ml en en en en ml cs cs cs en da cs en en cs cs en en en cs cs da en cs en en cs da en en en cs cs da en da cs en en cs da en en en de da en da cs en en cs cs en en en cs cs da cs en en en cs cs da en da en en cs cs en en en cs cs da en da cs en en cs da en en en cs cs da en da cs en en en
skip to main | skip to sidebar
കേരളത്തിലും ഇന്‍ഡ്യയിലും ലോകമെമ്പാടുമുള്ള സമകാലിക പ്രശ്നങ്ങളേക്കുറിച്ച് സമയം കിട്ടുമ്പോള്‍ എഴുതുന്നതാണിവിടെ കാണുന്നത്. ഇതു വായിക്കാന്‍ എല്ലാവര്‍ക്കും സ്വാഗതം. അഭിപ്രായങ്ങളും നിര്‍ദ്ദേശങ്ങളും സഹിഷ്ണുതയോടെ സ്വീകരിക്കുന്നതാണ്.
മുസ്ലിം ലീഗ് എന്ന മത സംഘടന  ശ്രേഷ്ട ഭാഷ ആയ മലയാളത്തിനു പുതിയ സംഭാവന നല്‍കിയിരിക്കുന്നു. രാഷ്ട്രീയ വിഷാദ രോഗം. പ്രശസ്ത ഭാഷാപണ്ഡിതന്‍ കെ പി എ മജീദിന്റെ വക ആണാ സംഭാവന. കേരള രാഷ്ട്രീയ സാമൂഹിക മണ്ഡലങ്ങളെ മലീമസമാക്കുന്ന മുസ്ലിം ലീഗിന്റെ ചില നടപടികളെ  വി എസ് അച്യുതാനന്ദന്‍ വിമര്‍ശിച്ചപ്പോഴായിരുന്നു ആ പ്രയോഗമുണ്ടായത്. വി എസിനു രാഷ്ട്രീയ വിഷാദരോഗമാണെന്ന്.
മജീദിനു മാത്രമല്ല ഈ അഭിപ്രായമുള്ളത്. മൊഹമ്മദ് ബഷീര്‍ ഇത് ഇംഗ്ളീഷില്‍ ആക്കി പറഞ്ഞത് ഇങ്ങനെ. രാഷ്ട്രീയ പ്രതിയോഗികള്‍ക്കുനേരെ ക്രൂരമായ ആരോപണങ്ങള്‍ ഉന്നയിച്ച് സ്വയം ആനന്ദിക്കുന്ന ‘പൊളിറ്റിക്കല്‍ സാഡിസ്റ്റ്’ ആണ് വി.എസ്.
കുഞ്ഞാലിക്കുട്ടി ഇതിന്റെ അറബി പരിഭാഷ പറഞ്ഞില്ല. അതിനു പകരം ​മരവിച്ച ഹൃദയവുമായി നടക്കുന്നു എന്നാണു പറഞ്ഞത്. എല്ലാറ്റിന്റെയും അര്‍ത്ഥം ഒന്നു തന്നെ.
മുസ്ലിം ലീഗ് ഇതുപോലെ നിയന്ത്രണം വിടാന്‍ ഉണ്ടായ കാരണം, വി എസ് ചില കാര്യങ്ങള്‍ പറഞ്ഞതാണ്. ഇവ മര്‍മ്മത്തുതന്നെ കൊണ്ടു എന്നതിന്റെ തെളിവാണ്, മജീദിന്റെയും  ബഷീറിന്റെയും കുഞ്ഞാലിയുടെയും പ്രതികരണങ്ങളൊക്കെ. മുസ്ലിം ലീഗിന്റെ പ്രസിഡണ്ട് തങ്ങള്‍ പക്ഷെ, വി എസ് പറഞ്ഞത് മറുപടി  അര്‍ഹിക്കുന്നില്ല എന്നു പറഞ്ഞ് തടി കയിച്ചലാക്കി. മറുപടി ഇല്ലാത്തതുകൊണ്ട് മൌനം വിദ്വാനു ഭൂക്ഷണം.
ലീഗുകാരെ ഇത്രയേറെ അലോസരപ്പെടുത്താനുണ്ടായ കാരണം വി എസ് പറഞ്ഞ കാര്യങ്ങളുടെ ഗൌരവം തന്നെയാണ്. സമകാലിന കേരളീയ രാഷ്ട്രീയ സാമൂഹിക മണ്ഡലത്തെ ഇത്രയേറേ മലിനപ്പെടുത്തുന്നതില്‍ മുസ്ലിം ലീഗ് എന്ന മത സംഘടനക്ക് വലിയ പങ്കുണ്ട്.
മുസ്ലിം ലീഗ് സമാന്തര സര്‍ക്കാരായി പ്രവര്‍ത്തിക്കുകയാണ്. മന്ത്രി പി.കെ. കുഞ്ഞാലിക്കുട്ടിയുടെ പ്രൈവറ്റ് സെക്രട്ടറിയായിരുന്ന അബ്ബാസ് സേട്ടിന്റെ മരണം അന്വേഷിക്കാന്‍  സര്ക്കാര്‍  തയാറാകണം. ആയുധ ഇടപാട് കേസില്‍  അബ്ബാസ് സേട്ടിനെ കസ്റ്റഡിയില്‍  എടുത്തേക്കുമെന്ന ഘട്ടത്തിലാണ് അദ്ദേഹം മരിച്ചത്.
കുഞ്ഞാലിക്കുട്ടിയുടെ ഗണ്‍മാനായിരുന്ന കെ. അബ്ദുള്‍  റഷീദിനെ ചട്ടം ലംഘിച്ച് മലപ്പുറത്ത് പാസ്പോര്‍ട്ട് ഓഫീസറായി നിയമിച്ചു.  ഇന്ത്യയില്‍  ആദ്യമായാണ് ഒരു പോലീസ് ഉദ്യോഗസ്ഥനെ ഈ തസ്തികയില്‍  നിയമിക്കുന്നത്.   ഇദ്ദേഹത്തെ മറയാക്കി പാസ്പോര്‍ട്ട് തിരുത്തി പെണ്‍വാണിഭത്തിനുവേണ്ടി മനുഷ്യക്കടത്തും മറ്റു ക്രിമിനല്‍  നടപടികളും നടത്തുകയായിരുന്നു ലക്ഷ്യം. എന്നാല്‍  ഒരു ഡി വൈ .എസ്.പിയുടെ നേതൃത്വത്തില്‍  ചുരുങ്ങിയ കാലയളവില്‍  പാസ്പോര്‍ട്ട് തിരുത്തിയ 137 കേസുകള്‍  പോലീസ് രജിസ്റ്റര്‍  ചെയ്തു. ഇതോടെ അബ്ദുള്‍  റഷീദിന്റെ കൈയില്‍  കേസുകള്‍  ഒതുങ്ങില്ലെന്നു മനസിലാക്കിയ കുഞ്ഞാലിക്കുട്ടിയും ഇ. അഹമ്മദും കഴിഞ്ഞവര്‍ഷം  ഡിസംബര്‍  12ന് ഒരു യോഗം വിളിച്ചു. ഈ യോഗത്തിന്റെ മിനിട്സില്‍  മന്ത്രിമാര്‍  പേരുവച്ചിട്ടില്ല. കേസെടുത്ത പോലീസ് ഉദ്യോഗസ്ഥരെ ശകാരിച്ച മന്ത്രിമാര്‍  മേലില്‍  കേസെടുക്കാന്‍  പാടില്ലെന്നും ഉദ്യോഗസ്ഥരോട് നിര്‍ദ്ദേശിച്ചു. നിയമപ്രകാരം റദ്ദാക്കിയ പാസ്പോര്ട്ട് തിരിച്ചു നല്‍കരുതെന്നാണ് വ്യവസ്ഥയെങ്കിലും, കാലാവധി കഴിഞ്ഞ പാസ്പോര്‍ട്ടുകള്‍  പുതുക്കുന്നതുപോലെ ഇതും പുതുക്കി നല്‍കണമെന്നു നിര്‍ദ്ദേശിക്കുകയും ചെയ്തു. മറ്റു പാസ്പോര്‍ട്ട് ഓഫീസുകള്‍ക്കൊന്നും ബാധകമല്ലാത്ത നിര്‍ദേശമാണ് കേന്ദ്ര വിദേശകാര്യ മന്ത്രാലയം മലപ്പുറം, കോഴിക്കോട് പാസ്പോര്‍ട്ട് ഓഫീസര്‍മാര്‍ക്ക് രേഖാമൂലം നല്‍കിയിരിക്കുന്നത്. പതിനാറും ഇരുപതും വയസുള്ള പെണ്‍കുട്ടികളെ മുപ്പതു വയസിനുമേലുണ്ടെന്നു കാട്ടി ഹൗസ് മെയ്ഡ് വിസയില്‍  ഗള്‍ഫിലേക്കു കടത്തുകയാണ്.  ഇവയില്‍  ഭൂരിപക്ഷവും പെണ്‍കടത്തിനു വേണ്ടിയുള്ളതാണ്.  ഇതു സംബന്ധിച്ച് സി.ബി.ഐ. കേസെടുത്ത് അന്വേഷിക്കുകയാണ്. പാസ്പോര്‍ട്ട് തിരുത്താന്‍  രണ്ട് പാസ്പോര്‍ട്ട് ഓഫീസുകള്‍ക്ക് രേഖാമൂലം അനുമതി നല്‍കിയതിന്റെ മാനദണ്ഡം എന്താണെന്ന് കേന്ദ്രമന്ത്രി ഇ.അഹമ്മദ് വ്യക്തമാക്കണം. രാജ്യദ്രോഹകരമായ ഈ വിഷയം സംബന്ധിച്ച് പ്രതിരോധമന്ത്രി ആന്റണിക്കും പ്രധാനമന്ത്രി മന്‍മോഹന്‍  സിംഗിനും കത്തയക്കും.
ഇതൊരു പെണ്‍കടത്ത് വിഷയം മാത്രമല്ല. പാകിസ്താനില്‍  അച്ചടിച്ച കള്ളനോട്ടുകള്‍  കടത്താനും, തീവ്രവാദ പ്രവര്‍ത്തനങ്ങള്‍ക്കും ഇതൊരു മറയാണ്.  കരിപ്പൂര്‍  വിമാനത്താവളത്തിലൂടെ കള്ളനോട്ട് ഒഴുകുന്നതു സംബന്ധിച്ച കേസ് എന്.ഐ.എ. അന്വേഷിക്കണമെന്ന് ഞാന്‍  മുമ്പും ആവശ്യപ്പെട്ടിട്ടുള്ളതാണ്.  അബ്ബാസ് സേട്ടിന്റെ മരണവും ആയുധ ഇടപാടിലെ കേസന്വേഷണത്തിന്റെ കണ്ടെത്തലുകളും പാസ്പോര്‍ട്ട്  ഓഫീസിനു നല്‍കിയ വഴിവിട്ട നിര്‍ദ്ദേശവും ഗൗരവമായി അന്വേഷിക്കണം.
മുസ്ലിം വിവാഹം രജിസ്റ്റര്‍  ചെയ്യാനുളള പ്രായപരിധി പതിനാറാക്കുന്നതിലൂടെ ശൈശവ വിവാഹത്തിന് അനുമതി നല്‍കുന്നു.  1957 ലെ മുസ്ലിം വിവാഹ നിയമം പരാമര്‍ശിച്ചാണ് ഈ വിധത്തില്‍  സര്ക്കുലര്‍  ഇറക്കിയിരിക്കുന്നത്.  എന്നാല്‍  ഇത്തരമൊരു നിയമം നിലവിലില്ല എന്നതാണ് വസ്തുത.
വി എസിനെ   ‘പൊളിറ്റിക്കല്‍ സാഡിസ്റ്റ്’ എന്നു  വിളിച്ച മുഹമ്മദ് ബഷീര്‍, അദ്ദേഹത്തെ കേരള രാഷ്ട്രീയത്തെ മലീമസമാക്കുന്ന ജോലി ചെയ്യുന്ന ആളെന്നും വിശേഷിപ്പിച്ചു. ഇക്കാര്യത്തില്‍  അദ്ദേഹത്തിനു കൂട്ട് തോക്കു സ്വാമി എന്നറിയപ്പെടുന്ന ഹിമവല്‍ ഭദ്രാനന്ദ എന്ന കള്ള സന്യാസിയാണ്. കഴിഞ്ഞദിവസം അദ്ദേഹം സെക്രട്ടേറിയറ്റ് നടയില്‍  ഒരു ക്ളോസറ്റ് കൊണ്ടു വന്ന് വച്ചു.   അതില്‍ വി എസ് എന്നെഴുതി വച്ച് തന്റ്രെ മനസിലെ കക്കൂസ് മാലിന്യം തുറന്നു വിട്ടിരുന്നു. ഉമ്മന്‍ ചാണ്ടിയുടെ കുടുംബത്തെ അധിക്ഷേപിച്ചു എന്നായിരുന്നു ഈ കള്ള സ്വാമിയുടെ  പരാതി.  ഇദ്ദേഹത്തിന്റെ കള്ളക്കളികള്‍ തന്റെ ഭരണ കാലത്ത് വി എസ് പുറത്താക്കിയതിന്റെ ദേഷ്യമാണീ കള്ള സ്വാമിക്ക്. ഉമ്മന്‍ ചണ്ടിയുടെ ഭരണത്തില്‍ എല്ലാ കള്ളന്‍മാര്‍ക്കും സ്വൈര്യവിഹാരം നടത്താന്‍  സാധിക്കുന്നതിന്റെ ഉപകാരസ്മരണ കൂടി ആകാം അത്. ബഷീറും ഇദ്ദേഹത്തിന്റെ തലത്തോളം ഉയരുന്നുണ്ട്. അദ്ദേഹം അവിടെയും നിറുത്തുന്നില്ല. മലപ്പുറം ജില്ലയില്‍, ലീഗിന്റെ മന്ത്രി മുന്‍മകൈ എടുത്ത് നിയമിച്ച പാസ്‌പോര്‍ട്ട് ഓഫീസര്‍ വന്‍ക്രമക്കേടുകല്‍ നടത്തുന്നു എന്നത് വിഎസിന്റെ കണ്ടു പിടുത്തമല്ല. അതേക്കുറിച്ച് അന്വേഷിച്ച സി ബി ഐയുടെ കണ്ടെത്തലാണ്. വി എസ് അത് പറഞ്ഞത് മലപ്പുറം ജില്ലയെ അധിക്ഷേപിക്കുന്നതാണെന്ന് ബഷീര്‍ പറയുന്നു. ബഷീറ്ന്റെ വാക്കുകള്‍ ഇതാണ്.   മുസ്ലിം ലീഗ് സമാന്തര ഭരണസംവിധാനം ഉണ്ടാക്കിയിട്ടില്ല. എക്കാലത്തും സമൂഹത്തിന്റെ  മുഖ്യധാരയില്‍ നില്‍ക്കുന്നവരാണ് ഞങ്ങള്‍.,..  വി.എസ് ജീവിച്ചിരിക്കുന്നവരെ മാത്രമല്ല, മരിച്ചുപോയവരുടെ ആത്മാക്കളെയും വേട്ടയാടുകയാണ്. മലപ്പുറം പാസ്പോര്‍ട്ട് ഓഫിസ് മനുഷ്യക്കടത്ത് കേന്ദ്രമായെന്ന് ആരോപിക്കുന്നതിന് പിന്നില്‍ മലപ്പുറം ജില്ലയെ ചളിവാരിത്തേക്കാനുള്ള ശ്രമമാണ്. മലപ്പുറത്തെക്കുറിച്ച് വി.എസ് മുമ്പും ഇത്തരത്തില്‍ സംസാരിച്ചിട്ടുണ്ട്.
മലപ്പുറം ജില്ലയേക്കുറിച്ച് വി എസ് മാത്രമല്ല വിമര്‍ശനം ഉന്നയിച്ചിട്ടുള്ളത്. കുറച്ചു നാളുകള്‍ക്ക് മുമ്പ് ഇന്‍ഡ്യ വിഷനില്‍ മലപ്പുറത്തുനിന്നുള്ള ഫൌസിയ എന്ന മുസ്ലിം  റിപ്പോര്‍ട്ടര്‍ ചില കാര്യങ്ങള്‍ പറഞ്ഞിരുന്നു. അതില്‍ പ്രധാനപ്പെട്ടത് അവിടത്തെ മുസ്ലിം പെണ്‍കുട്ടികള്‍ വലിയ ഒരു ശതമാനം  ചെറിയ പ്രായത്തില്‍ വിവാഹിതരാകുന്നു എന്നായിരുന്നു. ഇത് പറഞ്ഞതിനു മുസ്ലിങ്ങള്‍ അവരുടെ നേരെ ഉറഞ്ഞു തുള്ളി. അവരെ വേശ്യ എന്നു വരെ വിളിച്ചു. അന്നവര്‍ പറഞ്ഞത് സത്യമാണെന്ന് കേന്ദ്ര സര്‍ക്കാരിന്റെ രേഖകള്‍ വ്യക്തമാക്കുന്നു. വിവാഹപ്രായമായ 18 വയസില്‍ താഴെ മലപ്പുറം ജില്ലയിലെ 25% പെണ്‍കുട്ടികല്‍ വിവാഹം ചെയ്യപ്പെടുന്നുണ്ട് എന്നാണാ കണക്ക്. അതിനെ ശരിവയ്ക്കുന്ന തരത്തില്‍ ഇപ്പോള്‍ ലീഗ് ഭരിക്കുന്ന തദ്ദേശ സ്വയംഭരണ വകുപ്പ് ഒരു സര്‍ക്കുലര്‍ ഇറക്കി.  16 വയസിനു മുകളില്‍  വിവാഹിതരായ  മുസ്ലിം പെണ്‍കുട്ടികളുടെ വിവാഹങ്ങള്‍ രെജിസ്റ്റര്‍ ചെയ്തു കൊടുക്കണം എന്നാണാ സര്‍ക്കുലര്‍,. അതിനു വേണ്ടി എം കെ മുനീര്‍ എന്ന മുസ്ലിം മന്ത്രി കൂട്ടുപിടിച്ചത് ഇന്‍ഡ്യയില്‍ ഇല്ലാത്ത ഒരു നിയമമാണ്. ഇല്ലാത്ത നിയമം ഉണ്ടെന്ന് പറഞ്ഞ് ജനങ്ങളെയും നിയമസംവിധാനത്തെയും തെറ്റിദ്ധരിപ്പിച്ച് ശരിയ നിയമത്തിനനുസൃതമായി ശൈശവ വിവാഹം പ്രോത്സാഹിപ്പിക്കുന്നവരെ സുബോധമുള്ള ആരും, മതേതരരായോ സമൂഹത്തിന്റെ മുഖ്യ ധാരയില്‍ നില്‍കുന്നവരോ ആയി കാണില്ല. സമൂഹത്തിന്റെ മുഖ്യ ധാരയില്‍ നില്‍ക്കുന്നവര്‍ ഇന്‍ഡ്യന്‍  പാര്‍ലമെന്റ് പാസാക്കിയ നിയമത്തെ ആണു അനുസരിക്കുന്നത്. ജമൈക്കന്‍ പാര്‍ലമെന്റ് പാസ്സാക്കിയ നിയമത്തെ അല്ല.
മുല്ലപ്പൂമ്പൊടി ഏറ്റുകിടക്കും കല്ലിനുമുണ്ടാമൊരു സൌരഭ്യം എന്നത്  ഒരു കവി ഭാവനയാണ്. മുസ്ലിം ലീഗിലെ മന്തന്‍മാര്‍ അത് സത്യമാണെന്ന് വിശ്വസിക്കുന്നു. അത് മറ്റുള്ളവരും വിശ്വസിക്കണമെന്നു ശഠിക്കുന്നു. മതേതര പാര്‍ട്ടിയായ കോണ്‍ഗ്രസിന്റെ പിന്‍ബലത്തില്‍ കുറച്ച് അധികാര സ്ഥാനങ്ങള്‍ നേടിയാലൊന്നും മതേതരരോ, സമൂഹത്തിന്റെ മുഖ്യ ധാരയില്‍ നില്‍ക്കുന്നവരോ ആകില്ല.
ബഷീറിനേപ്പോലുള്ളവരെ വിളിക്കേണ്ട പേര്, പൊളിറ്റിക്കല്‍ ഇസ്ലാമിക ടെററിസ്റ്റ് എന്നാണ്. കോണ്‍ഗ്രസിനും  മറ്റ് യുഡി എഫ് പാര്‍ട്ടികള്‍ക്കും മതേതരത്തം  ഉള്ളതുകൊണ്ട്, തങ്ങള്‍ക്കും അത് താനെ വന്നു ചേരുമെന്നാണീ  ഭീകരന്‍ കരുതുന്നത്. ഇവരേക്കാള്‍ ആര്‍ജ്ജവം എന്‍ ഡി എഫ്, പോപ്പുലർ  ഫ്രണ്ട്, ജമയത്തേ ഇസ്ലാമി തുടങ്ങിയ മുസ്ലിം സംഘടനകള്‍ക്കുണ്ട്. കുറഞ്ഞ പക്ഷം ലീഗിനേപ്പോലെ ഒരു മതേതര മുഖം മൂടി അവര്‍ ധരിക്കുന്നില്ല. ഇസ്ലാമിക മുഖം അവര്‍ തുറന്നു തന്നെ വച്ചിരിക്കുന്നു. മുസ്ലിം ലീഗ് ഒരു മുഴുത്ത കാപട്യമാണ്. മതേതര വഞ്ചിയില്‍ കയറിപ്പറ്റി  വളഞ്ഞ വഴിയിലൂടെ ഇസ്ലാമിക അജണ്ട നടപ്പാക്കാന്‍ ശ്രമിക്കുന്ന കാപട്യം.
മുസ്ലിം ലീഗിന്റെ നേതാക്കളായ ഇ അഹമ്മദിനും കുഞ്ഞാലിക്കുട്ടിക്കും എതിരെ അതീവ ഗുരുതരമായ അരോപണമാണു വി എസ് ഉന്നയിച്ചിരിക്കുന്നത്. കള്ളത്തരം കാണിച്ചതിനു പിടിക്കപ്പെട്ട പാസ്‌പോര്‍ട്ടുകള്‍ പുതുക്കി നല്‍കാന്‍ ഈ അഹമ്മദും കുഞ്ഞാലിക്കുട്ടിയും ഇടപെട്ടു എന്നത് ദേശദ്രോഹമാണ്. റദ്ദാക്കിയ പാസ്‌പോര്‍ട്ടുകള്‍ പുതുക്കി നല്‍കാന്‍ ഈ അഹമ്മദിന്റെ മന്ത്രാലയം രേഖാമൂലം നല്‍കിയ ഉത്തരവിന്റെ പകര്‍പ്പുമായാണ്, വി എസ് പത്രസമ്മേളനം നടത്തിയത്. കുഞ്ഞാലിക്കുട്ടിയുടെ ഗണ്‍മാനായിരുന്ന കെ. അബ്ദുൾ  റഷീദാണ്, ഈ ഉത്തരവനുസരിച്ച് പല പാസ്‌പോര്‍ട്ടുകളും പുതുക്കി നല്‍കിയത്. പാസ്‌പോര്‍ട്ട് ഒഫിസറായി നിയമനം നല്‍കാന്‍ സാധ്യതയില്ലാത്ത ഒരു തസ്തികയിലാണ്, അബ്ദുള്‍ റഷീദ് ജോലി ചെയ്തിരുന്നത്.
കുഞ്ഞാലിക്കുട്ടി അബ്ദൂള്‍ റഷീദിനേക്കുറിച്ചുള്ള ആരോപണത്തോട് പ്രതികരിച്ചത് ഇങ്ങനെ.
മലപ്പുറം പാസ്പോര്ട്ട് ഓഫിസര്‍  എന്റെ  ഗണ്‍മാന്‍  ആയിരുന്നത് പത്ത് വര്‍ഷം  മുമ്പാണ്. അദ്ദേഹം പ്രമോഷന്‍  കിട്ടിയും ടെസ്റ്റ് എഴുതിയും എവിടെയെങ്കിലും എത്തിയിരിക്കും. ഞാന്‍  അത് എന്തിന് നോക്കണം. ദശകങ്ങള്‍ക്ക്  മുമ്പ് വി.എസ്. അച്യുതാനന്ദന്‍  എന്തായിരുന്നു തൊഴിലെന്ന് ആരെങ്കിലും അന്വേഷിച്ചിട്ടുണ്ടോ?
ദശകങ്ങള്‍ക്ക് മുമ്പ്  വി എസിന്, എന്തായിരുന്നു തൊഴിലെന്ന് ആരും അന്വേഷിക്കേണ്ട കാര്യമില്ല. സമൂഹത്തിന്റെ മുഖ്യ ധാരയില്‍ നില്‍ക്കുന്നവര്‍ക്ക് അതറിയാം.
നിലവിലില്ലാത്ത ഒരു നിയമത്തെ അടിസ്ഥാനമാക്കി മന്ത്രി സഭ പോലുമറിയാതെ  ശൈശവ വിവാഹത്തെ പ്രോത്സാഹിപ്പിക്കുന്ന ഒരു സര്‍ക്കുലര്‍ ലീഗ് ഭരിക്കുന്ന വകുപ്പ് ഇറക്കിയിരുന്നു. കേരളം ഭരിക്കുന്ന സര്‍ക്കാര്‍ അറിയാതെ ഇതുപോലെ  നിയമ ലംഘനം നടത്തുന്നവരെ സമാന്തര സര്‍ക്കാര്‍ എന്നു വിളിക്കുന്നതില്‍ എന്താണു തെറ്റുള്ളത്.
വയസു തിരുത്തി പാസ്‌പോര്‍ട്ട് എടുക്കുന്നത് മലപ്പുറം കോഴിക്കോട് ജില്ലകളില്‍ വളരെ വ്യാപകമായി ഉള്ള സംഗതിയാണ്. പണ്ടൊക്കെ എസ് എസ് എല്‍ സി പോലും പാസാകാത്ത മുസ്ലിം ആണ്‍കുട്ടികള്‍ വയസു കൂട്ടി കാണിച്ച്  പാസ്‌പോര്‍ട്ടെടുത്ത് ഗള്‍ഫിലേക്ക് പോയിരുന്നു. ഇപ്പോള്‍  പെണ്‍കുട്ടികളും വയസ് കൂട്ടി കാണിച്ച് പാസ്‌പോര്‍ട്ടെടുത്ത്  ഗള്‍ഫിലേക്ക് പോകുന്നുണ്ട്. നിയമപരമായ വിവാഹ പ്രായത്തിനു മുന്നെ വിവാഹം കഴിക്കുന്നതുപോലെ ഈ പെണ്‍കുട്ടികള്‍ക്കും വ്യാജ ജനനത്തീയതി വച്ച് പാസ്‌പോര്‍ട്ടെടുക്കുന്നു. ലീഗിന്റെ  അടുത്ത ആളായ  പാസ്‌പോര്‍ട്ട് ഓഫീസര്‍ അതിന്, ഒത്താശ ചെയ്തുകൊടുക്കുന്നു.
മലപ്പുറം ആംഡ് റിസര്‍വ്  പോലീസില്‍  അസിസ്റ്റന്റ് കമാന്ഡന്റായിരുന്ന കെ. അബ്ദുള്‍  റഷീദ്, 2011 ഓഗസ്റ്റിലാണു മലപ്പുറത്ത് പാസ്പോര്ട്ട് ഓഫീസറായി ചുമതലയേറ്റത്. നേരത്തേ   കുഞ്ഞാലിക്കുട്ടിയുടെയും  കെ.പി.എ. മജീദിന്റെയും ഗണ്‍മാനായിരുന്നു. പിന്നീട് സ്ഥാനക്കയറ്റം ലഭിച്ചാണ് ആംഡ് റിസര്‍വ്  പോലീസില്‍  അസിസ്റ്റന്റ് കമാന്ഡന്റായത്.
കേന്ദ്രസര്‍വീസില്‍  ക്ലാസ് ഒന്ന് ഓഫീസറായി മൂന്നു വര്‍ഷമെങ്കിലും ജോലിചെയ്തവരാണു സാധാരണ പാസ്പോര്‍ട്ട് ഓഫീസറായി നിയമിക്കപ്പെടാറുള്ളത്.  സംസ്ഥാന തസ്തികയിലുള്ളവരെ  നിയമിക്കാറില്ല. ഈ തസ്തികയിലേക്കു പരിഗണിക്കുമ്പോള്‍  കേരള പോലീസിലെ ഡി വൈ എസ്പി  റാങ്ക് മാത്രമാണ് അബ്ദുള്‍ റഷീദിനുണ്ടായിരുന്നത്. ഇയാളെ വിദേശകാര്യ സഹമന്ത്രി ഇ. അഹമ്മദിന്റെ ഓഫീസില്‍ നിന്നു നേരിട്ടു നിയമിക്കുകയായിരുന്നു. ലീഗിന്റെ താല്‍പ്പര്യപ്രകാരമാണ് അബ്ദുള്‍  റഷീദിനെ നിയമിച്ചതെന്നത് വളരെ സ്പഷ്ടമാണ്.
മലപ്പുറം പാസ്പോര്ട്ട് ഓഫീസിലും സേവാകേന്ദ്രത്തിലും പാസ്പോര്ട്ട് ഓഫീസറുടെയും ഏജന്റുമാരുടെയും വീടുകളിലും സി.ബി.ഐ  റെയ്ഡ് നടത്തിയിരുന്നു. അഴിമതിനിരോധന നിയമപ്രകാരം അബ്ദുള്‍  റഷീദിനെതിരേ കേസെടുത്ത് അന്വേഷണമാരംഭിച്ചിട്ടുമുണ്ട്.  അബ്ദുള്‍  റഷീദിന്റെ ഭാര്യ മുസ്ലിം ലീഗ് നേതാവും എടയൂര്‍  പഞ്ചായത്ത് മുന്‍  പ്രസിഡന്റുമാണ്.
കരിപ്പൂര്‍ വിമാനത്താവളം വഴി കേരളത്തിലേക്ക് കള്ളക്കടത്തും കള്ളനോട്ട് കടത്തും വ്യാപകമായി നടക്കുന്നുണ്ട്.  നിസാര ശമ്പളത്തിനു ഗള്‍ഫില്‍ ജോലി ചെയ്യുന്നവര്‍ പലരും കേരളത്തില്‍ കണക്കില്ലാതെ ഭൂസ്വത്തുക്കള്‍ വാങ്ങിക്കൂട്ടുന്നു. ഇതൊക്കെ കള്ളപ്പണമല്ലെങ്കില്‍ പിന്നെ എന്താണ്? ഇതിന്റെയൊക്കെ സ്രോതസുകള്‍ അന്വേഷിക്കേണ്ടതുണ്ട്. മുസ്ലിങ്ങള്‍ക്ക് മാത്രം ഇത്രയധികം പണം ഗള്‍ഫില്‍ ഉണ്ടാക്കാന്‍ പറ്റുന്നതെങ്ങനെയെന്ന് അന്വേഷിക്കണം.
വര്‍ഷം തോറും 50000 കോടി രൂപ ഗള്‍ഫ് മലയാളികള്‍ കേരളത്തിലേക്ക് കൊണ്ടു വരുന്നു എന്ന് വീമ്പടിക്കുന്നവരൊന്നും  ഇത് എങ്ങനെ ആരുണ്ടാക്കുന്നു എന്നന്വേഷിക്കാറില്ല. ഇതില്‍ ഭൂരിഭാഗവും കള്ളപ്പണമാണ്.  കൂടെ പാകിസ്ഥാനില്‍ അച്ചടിക്കുന്ന കള്ള നോട്ടുകളും ഉണ്ട്. ഇത് കടത്താന്‍ കൂട്ടു നില്‍കുന്നവരില്‍ ഭൂരിഭാഗവും  മുസ്ലിങ്ങളാണെന്നതില്‍ അത്ഭുതത്തിനവകാശമില്ല. ഇന്‍ഡ്യയോടുള്ളതിനേക്കാള്‍ കൂറ്, പാകിസ്താനോടുള്ളപ്പോള്‍ ഇതല്ലേ ചെയ്യാന്‍ പറ്റൂ. പാകിസ്ഥാനില്‍ നവാസ് ഷെറിഫ് എന്ന മുസ്ലിം ലീഗുകാരന്‍ പ്രധാനമന്ത്രി ആയി സ്ഥാനമേറ്റപ്പോള്‍ കേരളത്തിലെ മുസ്ലിം ലീഗ് അദ്ദേഹത്തിനഭിവാദ്യം അര്‍പ്പിച്ചു കൊണ്ട്  മലപ്പുറത്ത് ഒരു ഫ്ളക്സ് ബോര്‍ഡ് സ്ഥാപിച്ചിരുന്നു.
പാകിസ്താന്‍ സര്‍ക്കാരിന്റെ ഒത്താശയോടെ അടിക്കുന്ന ഇന്‍ഡ്യന്‍ രൂപ എങ്ങനെ കേരളത്തിലേക്ക് വരുന്നുഎന്നതിന്റെ സൂചന ഈ ഫ്ളക്സ് ബോര്‍ഡ് കാണിച്ചു തരുന്നുണ്ട്.
അഴിമതിക്കാര്‍ക്കും പെണ്‍വാണിഭക്കാര്‍ക്കും ദേശ ദ്രോഹികള്‍ക്കും  എതിരെ വി എസ് പറയുന്നത് , മുസ്ലിം ലീഗിനെ അലോസരപ്പെടുത്തുന്നു. അതിന്റെ ആഴം എത്രയുണ്ടെന്ന് ലീഗു കാരുടെ പ്രതികരണത്തില്‍ നിന്നും വ്യക്താമാകുന്നു.
ഗുരുതരമായ പല ആരോപണങ്ങളും വി എസ് ഉന്നയിച്ചിട്ടും അതിനോടൊന്നും പ്രതികരിക്കാതെ,  ലീഗു നേതാക്കള്‍  ഒറ്റ ആരോപണത്തോടാണു പ്രതികരിച്ചത്. കുഞ്ഞാലിക്കുട്ടിയുടെ   പ്രൈവറ്റ് സെക്രട്ടറിയായിരുന്ന, അബ്ബാസ് സേഠിനേക്കുറിച്ചുള്ള ആരോപണത്തിലാണ്, ലീഗ് നേതാക്കള്‍ കയറി പിടിച്ചിരിക്കുന്നത്. അദ്ദേഹം മരിച്ചു പോയതുകൊണ്ട് ആ വഴി അല്‍പ്പം സഹതാപം നേടാനുള്ള ശ്രമം കൂടി ഉണ്ട്. പ്രതിരോധ ആയുധ ഇടപാട് കേസില് ആരോപണ വിധേയനായിരുന്നു ഈ അബ്ബാസ് സേഠ്. അദ്ദേഹത്തെ ഏതുനിമിഷവും കസ്റ്റഡിയിലെടുത്തേക്കുമെന്ന സ്ഥിതിയുണ്ടായിരുന്നു. ആ ഘട്ടത്തിലാണ് മരണം സംഭവിച്ചത്. അതുകൊണ്ട് ഈ മരണവും  ഗൗരവതരമായി അന്വേഷിക്കണമെന്ന് ആവശ്യപ്പെടുന്നതില്‍ എന്താണു ലീഗിനു പ്രശ്നമെന്ന് മനസിലാകുന്നില്ല.
അബ്ദുള്‍  റഷീദിന്റെ നിയമനത്തിലെ ക്രമക്കേടുകള്‍  സി.ബി.ഐ അന്വേഷിക്കാന്‍ തീരുമാനിച്ചിട്ടുണ്ട്.  നേരത്തെ അബ്ദുള്‍  റഷീദിന്റെ വീട്ടിലും ഓഫീസിലും നടത്തിയ റെയ്ഡില്‍  അനധികൃതമായി സൂക്ഷിച്ച രണ്ടര ലക്ഷത്തോളം രൂപ സി.ബി.ഐ കണ്ടെത്തിയിരുന്നു. ഇതേതുടര്‍ന്ന്  ഇദ്ദേഹത്തിന്റെ  ബാങ്ക് അക്കൗണ്ടുകള്‍  സി.ബി.ഐ മരവിപ്പിക്കുകയും ചെയ്തു..
വി എസ് അച്യുതാനന്ദനെ ഞെരമ്പു രോഗി എന്നാണ്, കേരളം ​ കണ്ട ഏറ്റവും വലിയ ഞെരമ്പു രോഗി ആയ ഗണേശന്‍ വിളിച്ചത്. ഇദ്ദേഹവുമായി ബന്ധമുള്ള സ്ത്രീകളുടെ എണ്ണം എത്രയാണെന്ന് ആര്‍ക്കും നിശ്ചയമില്ല.  ഉമ്മന്‍ ചണ്ടിയുടെ ഓഫിസിലെയും സെക്രട്ടേറിയറ്റിലെയും നിത്യസന്ദര്‍ശക ആയിരുന്ന സരിത വരെ, ഗണേശന്റെ കാമുകി ആയിരുന്നു എന്നാണിപ്പോള്‍ അറിയുന്നത്. ഗണേശന്റെ സരിത ബന്ധം ഉമ്മന്‍ ചാണ്ടിയുമായി  അവരുടെ മറ്റൊരു കാമുകന്‍ സംസാരിച്ചിരുന്നു എന്നും അറിയുന്നു. പക്ഷെ ഉമ്മന്‍ ചാണ്ടി അത് പുറത്തു പറയില്ല.
മജീദുള്‍പ്പടെയുള്ള മുസ്ലിം ലീഗ് നേതാക്കള്‍ക്ക് വിഷാദരോഗം പിടിപെടാന്‍ അധികം താമസമില്ല. മുനീറിന്, ഇപ്പോള്‍ തന്നെ വിഷാദരോഗമുണ്ടെന്ന്  തീര്‍ച്ചയായിട്ടുണ്ട്. അല്ലെങ്കില്‍ ജമൈക്കന്‍ പാര്‍ലമെന്റ് പാസാക്കിയ ഒരു നിയമം ഇന്‍ഡ്യന്‍ പാര്‍ലമെന്റ് പാസാക്കിയതാണെന്ന് അദ്ദേഹത്തിനു തോന്നില്ല. ഈ രോഗ ലക്ഷണത്തെ വൈദ്യശാസ്ത്രം  Hallucination എന്നാണു വിളിക്കുക. Schizophrenia എന്ന മാനസിക വിഭ്രാന്തിയുടെ ലക്ഷണമാണത്. അബ്ദുള്‍ റഷീദ് എങ്ങനെ പാസ്‌പോര്‍ട്ട് ഓഫീസറായി നിയമിതനായി എന്ന് സി ബി ഐ അന്വേഷിക്കുന്നുണ്ട്. അതിന്റെ റിപ്പോര്‍ട്ട് വരുമ്പോള്‍ ആര്‍ക്കൊക്കെ വിഷാദരോഗം പിടിപെടുമെന്ന് കാത്തിരുന്നു കാണാം.
Posted by kaalidaasan at 03:49 27 comments: Links to this post
Email ThisBlogThis!Share to TwitterShare to FacebookShare to Pinterest
Thursday, 27 June 2013
ആയിരക്കണക്കിനു  പേരുടെ ജീവന്‍ അപഹരിച്ച  ഉത്തരാഖണ്ഡ് പ്രളയം ചില ചിന്തകള്‍ ഉണര്‍ത്തുന്നുണ്ട്.
ഇന്ത്യയിലെ ഭൂരിഭാഗം പ്രദേശങ്ങളിലും  പ്രകൃതിദുരന്തളുണ്ടാകാറുണ്ട്.  ഉരുള്‍പൊട്ടല്‍, ഭൂമികുലുക്കം, വെള്ളപ്പൊക്കം തുടങ്ങിയ വിപത്തുകള്‍ ഇന്ത്യയുടെ പല ഭാഗത്തും ഉണ്ടാകുന്നു. കേരളത്തിലും ഉണ്ടാകാറുണ്ട്. ഇപ്പോള്‍ കാലവര്‍ഷക്കെടുതിയില്‍ അനേകം പേര്‍ മരിച്ചിട്ടുമുണ്ട്. പക്ഷെ ഉത്തരഖണ്ഡിലുണ്ടായ ഈ ദുരന്തം സവിശേഷ  ശ്രദ്ധ ആര്‍ഹിക്കുന്നു. അതിന്റെ കാരണം  ഇന്‍ഡ്യയുടെ മുന്‍   കണ്‍ട്രോളര്‍ ആന്‍ഡ് ഓഡിറ്റര്‍  ജനറല്‍( , വിനോദ റായി പറഞ്ഞ  അഭിപ്രായമാണ്. അദ്ദേ ഹം  സി എ ജി ആയിരുന്ന കാലത്ത്, 2009 മുതല്‍ കഴിഞ്ഞ സെപ്റ്റംബര്‍ വരെ നല്‍കിയ മൂന്നു റിപ്പോര്‍ട്ടുകളിലും ഉത്തരാഖണ്ഡില്‍ സംഭവിക്കാന്‍ സാധ്യതയുള്ള അപകടങ്ങളെക്കുറിച്ചു മുന്നറിയിപ്പു നല്‍കിയിരുന്നു. വികസനവും പരിസ്ഥിതിയും തമ്മില്‍ സന്തുലം വേണമെന്നായിരുന്നു മൂന്നു റിപ്പോര്‍ട്ടുകളിലെയും ശുപാര്‍ശ. ഉത്തരാഖണ്ഡില്‍ കൃത്യമായ ഒരു ദുരന്തനിവാരണ സംവിധാനം ഉണ്ടായിരുന്നില്ല. ഇതും അപകടസാധ്യതയും ചൂണ്ടിക്കാട്ടിയിരുന്നു. ഇവിടത്തെ ഹൈഡ്രോ ഇലക്ട്രിക് പ്രോജക്ടുകള്‍  എണ്ണത്തില്‍ കൂടുതലാണ്.  പക്ഷെ ആരും ചെവിക്കൊണ്ടില്ല. റിപ്പോര്‍ട്ടിലെ ശുപാര്‍ശകള്‍ നടപ്പാക്കുന്നതില്‍ വന്ന കാലതാമസം ഉത്തരാഖണ്ഡിലെ പ്രളയക്കെടുതിയുടെ ആഘാതം കൂട്ടി. അദ്ദേഹം നല്‍കിയ ശുപാര്‍ശകള്‍  കാര്യക്ഷമമായി നടപ്പാക്കിയിരുന്നെങ്കില്‍ ദുരന്തത്തിന്റെ ആഴം കുറയ്ക്കാമായിരുന്നു.
ഭൂമികുലുക്കവും വെള്ളപ്പൊക്കവും ഹിമാലയത്തില്‍ പലപ്പോഴും ഉണ്ടായിട്ടുണ്ട്.  കേദാര്‍നാഥിലേയും ബദരീനാഥിലേയും ക്ഷേത്രങ്ങള്‍ പലപ്പോഴായി തകര്‍ന്നു പോയിട്ടുമുണ്ട്.  വന്‍ ഭൂമികുലുക്കത്തില്‍ ഇവയൊക്കെ തകര്‍ന്നതായി രേഖപ്പെടുത്തപ്പെട്ടിട്ടുമുണ്ട്.
പക്ഷെ അടുത്തകാലത്ത്  ഹിമാലയത്തിലേക്കുള്ള തീര്‍ഥാടനം വളരെ കൂടി. പണ്ടൊക്കെ കുറച്ചു യഥാര്‍ത്ഥ ഭക്തര്‍  കാല്‍നടയായി പോയിരുന്ന സ്ഥാനത്ത് ഇപ്പോള്‍ ബസുകളിലും, ഹെലികോപ്റ്ററുകളിലും ഒക്കെ ആയി കൂടുതല്‍ പേര്‍ വരുന്നു. സമതലത്തില്‍ നിന്നുള്ള  പുത്തന്‍ പണക്കാര്‍ തീര്‍ഥാടനത്തിനു പുതിയൊരു ഭാഷ്യം ഉണ്ടാക്കി. പില്‍ഗ്രിമേജ്‌ ടൂറിസം എന്ന പേരില്‍ അറിയപ്പെടുന്ന ഈ പ്രതിഭാസം, സര്‍ക്കാരും, സ്വകാര്യ കമ്പനികളും, ഹോട്ടല്‍ വ്യവസായികളും, വണ്ടി ഉടമകളും ഒരു വന്‍ വ്യവസായമാക്കി മാറ്റി.  കുത്തിയൊഴുകി വരുന്ന ഈ തീര്‍ത്ഥാടകര്‍ക്ക് താമസിക്കാന്‍ വേണ്ടി യാതൊരു നിയന്ത്രണവുമില്ലാതെ  ബഹുനില കെട്ടിടങ്ങള്‍ പണുതു. ഭൂരിഭാഗം കെട്ടിടങ്ങളും   ചട്ടങ്ങളും നിയന്ത്രണങ്ങളും ലംഘിച്ചാണു പണുതതും. പ്രകൃതിയുടെ സന്തുലിതാവസ്‌ഥയ്‌ക്കു കോട്ടം തട്ടാത്ത രീതിയില്‍ പക്ഷെ ഒന്നും പണുതില്ല. അതിന്റെ കാരണം ഇവയൊക്കെ രാഷ്ട്രീയക്കാരുടെയും ഉദ്യോഗസ്ഥരുടെയുമൊക്കെ ആണെന്നുള്ളതാണ്. എല്ലാ ചട്ടങ്ങളും ലംഘിച്ച് കൂണുകള്‍ പോലെ  കോണ്‍ക്രീറ്റ്‌ കെട്ടിടങ്ങള്‍ ഉയര്‍ന്നു.  ഇവരുടെയൊക്കെ  പണം കള്ളപ്പണമാന്. അതുകൊണ്ട് അവര്‍ക്ക് നഷ്ടപ്പെടാന്‍ ഒന്നുമില്ല. നഷ്ടം  ജീവന്‍ പോയവരുടെ  ബന്ധുക്കള്‍ക്ക് മാത്രം. പ്രധാനമന്ത്രി മുതല്‍ ഇങ്ങ് കേരള മുഖ്യ മന്ത്രി വരെയുള്ള എല്ലാ രാഷ്ട്രീയക്കാരും ഒന്ന് ഞെട്ടി എന്നഭിനയിച്ചു.
റ്റി വി റിപ്പോര്‍ട്ട് പ്രകാരം ഈ ദുരന്തത്തില്‍ മരിച്ചവര്‍  എല്ലാവരും തന്നെ തീര്‍ത്ഥാടകരാണ്. ഹിമാലയന്‍ ഗ്രാമങ്ങളില്‍ കുടിലുകളില്‍ താമസിക്കുന്ന തദ്ദേശവാസികളെ ഒന്നും കാണുന്നില്ല. അവര്‍ക്കൊന്നും ഒന്നും പറ്റിയിട്ടില്ല എന്ന് കരുതാന്‍ ആകില്ല. പക്ഷെ അവരുടെ കാര്യം ആരും ശ്രദ്ധിക്കുന്നില്ല എന്നതാണു സത്യം. കാരണം അവര്‍ പണക്കാരല്ലല്ലോ.  അവര്‍ക്ക് വേണ്ടി വാദിക്കാന്‍ ആരുമില്ല.
ഹിന്ദുത്വയുടെ പുതിയ മിശിഹയും ഇന്‍ഡ്യന്‍ പ്രധാനമന്ത്രി സ്ഥാനത്തേക്ക് ബി ജി പി ഉയര്‍ത്തിക്കാണിക്കുന്ന ആളുമായ നരേന്ദ്ര മോദിയുടെ  'ദേശീയമുഖം' ഈ ദുരന്തത്തിനു ശേഷം വെളിപ്പെട്ടു.  മോദിക്ക് ഗുജറാത്ത് കഴിഞ്ഞേ രാജ്യമുള്ളൂ എന്നദ്ദേഹം തെളിയിച്ചു. ഇന്‍ഡ്യൻ  സേന അവിടെ  ദുരന്തത്തിനു വിധേയരായ ഒരു ലക്ഷം പേരെ രക്ഷപെടുത്തി എന്നാണു കണക്കുകള്‍ പറയുന്നത്. അതിനിടയില്‍ ഗുജറാത്തികളായ 15000 പേരെ മോദി രക്ഷപ്പെടുത്തി എന്നദ്ദേഹം അവകാശപ്പെട്ടു. അപ്പോള്‍ ബാക്കി ഇന്‍ഡ്യക്കാരൊന്നും  ഈ ഭാവി പ്രധാനമന്ത്രിക്ക് രക്ഷപ്പേടുത്തേണ്ടവരായിട്ട് തോന്നിയില്ല. ഈ കണക്ക് ചോദ്യംചെയ്യപ്പെട്ടപ്പോള്‍ സംഖ്യ ആറായിരമാക്കി അദ്ദേഹം കുറച്ചിട്ടുണ്ട്. രാജ്യത്തിന്റെ വിവിധ ഭാഗങ്ങളില്‍ന്നുനിന്നുള്ള തീര്‍ഥാടകര്‍  ദുരന്തസ്ഥലത്തു കുടുങ്ങിക്കിടക്കുമ്പോള്‍ അതില്‍ സ്വന്തം സംസ്ഥാനക്കാരെ മാത്രം തെരഞ്ഞുപിടിച്ചു രക്ഷപ്പെടുത്തുന്ന നരേന്ദ്രമോദിയുടെ ദേശീയവീക്ഷണം പ്രശംസ അര്‍ഹിക്കുന്നുണ്ട്.
മോദിയുടെ ഈ പ്രകടനം  പ്രധാനമന്ത്രിസ്ഥാത്തേക്കു വരാന്‍ ആഗ്രഹിക്കുന്ന ഒരു നേതാവിനു  ചേര്‍ന്നതല്ല. മോദിയുടെ ഈ തെരഞ്ഞു പിടിച്ചുള്ള രക്ഷാകര  മഹത്വം പ്രകീര്‍ത്തിക്കാന്‍ കേരളത്തിലും ആളുണ്ടായി. കൂടെ  കേരളത്തില്‍ നിന്നും തീര്‍ത്ഥാടനത്തിനു പോയ സ്വാമിമാരുടെ കരച്ചിലും പതം പറച്ചിലും. അവര്‍ക്ക് വേണ്ടി  ചില മത സംഘടനകളും രാഷ്ട്രീയ പാര്‍ട്ടിയും ഇടപെട്ടു കണ്ടു. ഹൈന്ദവ പുണ്യ കേന്ദ്രമായ  ഇവിടെ വച്ച് മരിച്ചാല്‍ മോഷം കിട്ടുമെന്ന് വിശ്വസിക്കുന്ന സന്യാസിമാരാണിതുപോലെ കരഞ്ഞതെന്നോര്‍ക്കുക. കലികാലം ഇതാണോ?
പ്രതികൂല കാലവസ്ഥയോട് മല്ലിട്ട്, 19 സുരക്ഷാഭടന്‍മാരുടെ ജീവന്‍ ബലിയര്‍പ്പിച്ച്, ഇന്ത്യന്‍ സേനയും ഇതര വിഭാഗങ്ങളും വളരെ സ്തുത്യര്‍ഹമായ  സേവനം ചെയ്യുന്നുണ്ട്. അവര്‍ക്ക് ഗുജറാത്തികളെന്നൊ ശിവഗിരി സന്യാസിമാരെന്നോ വിവേചനവുമില്ല.  എല്ലാവരും ഇന്‍ഡ്യക്കാര്‍ എന്നാണവര്‍ കരുതുന്നത്. അവരെ പ്രകീര്‍ത്തിക്കാന്‍  ഫെയിസ് ബുക്കോ ബ്ളോഗോ ആരും എഴുതുന്നുമില്ല.
സൈന്യം രക്ഷാപ്രവര്‍ത്തനം നടത്തുമ്പോള്‍ കുട്ടികള്‍, സ്ത്രീകള്‍, രോഗികള്‍ എന്നിവര്‍ക്കാണു മുന്‍ഗണ നല്‍കുന്നത്. ശിവഗിരിയില്‍ നിന്നുള്ള  സന്ന്യാസിമാര്‍ അവിടെ കുടുങ്ങിയെന്നും അവര്‍ക്കുവേണ്ടിയുള്ള രക്ഷാപ്രവര്‍ത്തങ്ങളില്‍ സംസ്ഥാനം  സജീവമല്ലെന്നും ആരോപണമുണ്ടായപ്പോള്‍, സംസ്ഥാന സര്‍ക്കാര്‍ ഇടപെട്ടു സന്ന്യാസിമാര്‍ക്കുകൂടി മുന്‍ഗണനാപട്ടികയില്‍ ഇടം നേടിക്കൊടുത്തു. അത് എന്റെ അഭിപ്രായത്തില്‍ ശരിയായ നടപടി ആയിരുന്നില്ല.
അവിടെ മരണത്തോട് മല്ലടിക്കുന്ന ലക്ഷക്കണക്കിനാളുകളുടെ ജീവനേക്കാളും ഒട്ടും വലുതല്ല ശിവഗിരിയിലെ സന്യാസിമാരും ഗുജറാത്തികളും.
ഉത്തരാഖണ്ഡിലെ ദുരന്തമേഖലകളില്‍ താന്‍ മാത്രമാണ് എന്തെങ്കിലും ചെയ്യുന്നതെന്നു വരുത്താനും  അതിലൂടെ തന്റെ പ്രതിച്ഛായ പരമാവധി മെച്ചപ്പെടുത്താനുമാണു മോദി ശ്രമിച്ചത്. ഇതു വഴി അദ്ദേഹം വെറുമൊരു പ്രാദേശിക നേതാവിന്റെ  തലത്തിലേക്ക് താഴുന്നു.
ഈ ദുരന്തം  ആഘോഷിക്കുന്ന മറ്റൊരു കൂട്ടരാണ്, ചാനലുകാര്‍,. ദുരന്തത്തേക്കുറിച്ച് വാര്‍ത്ത നല്‍കുന്നതിനേക്കാളും ഇവര്‍ ഇതൊരു ആഘോഷമാക്കി മാറ്റുകയാണു ചെയ്യുന്നത്. ഇതാണതിന്റെ ഉദാഹരണം.
Posted by kaalidaasan at 03:49 31 comments: Links to this post
Email ThisBlogThis!Share to TwitterShare to FacebookShare to Pinterest
Monday, 24 June 2013
ഉമ്മന്‍ ചാണ്ടി കേരള മുഖ്യമന്ത്രി ആയി ചാര്‍ജ് എടുത്തപ്പോള്‍ അദ്ദേഹം തന്റെ ഓഫീസില്‍ ഒരു വെബ് ക്യാമറ വച്ച് ലോകം മുഴുവനുമുള്ള മലയാളികള്‍ക്ക്  കാണത്തക്ക രീതിയില്‍  തത്സയമ സംപ്രേഷണം ചെയ്തു തുടങ്ങിയിരുന്നു. തന്റെ ഓഫീസിന്റെ പ്രവര്‍ത്തനം സുതാര്യമാണെന്ന് മറ്റുള്ളവരെ ബോധ്യപ്പെടുത്താനായിരുന്നു അത് ചെയ്തത്. അതി വേഗം ബഹുദൂരം എന്ന മുദ്രവാക്യം മുഴക്കി ജനങ്ങളിലേക്കിറങ്ങി ചെന്ന് അദ്ദേഹം പല പരാതികള്‍ക്കും പരിഹാരമുണ്ടാക്കി. വില്ലേജ് ഓഫീസിലും പഞ്ചായത്ത ഓഫീസിലും ഉണ്ടാക്കേണ്ട തീരുമാനങ്ങള്‍ സംസ്ഥാനം ​ഭരിക്കുന്ന മുഖ്യ മന്ത്രി ചെയ്തപ്പോള്‍ അതിനെ മഹാസംഭവം ആയി പലരും  പ്രചരിപ്പിച്ചു. ഉമ്മന്‍ ചാണ്ടി ക്ക് അടുത്തകാലത്ത്  ഐക്യരാഷ്ട്ര സഭ ഒരാവര്‍ഡ് കൊടുത്തു. ഉമ്മന്‍ ചാണ്ടിയുടെ ജനസമ്പര്‍ക്ക പരിപാടിയുടെ അംഗീകാരമെന്ന നിലയിലാണാ അവാര്‍ഡ് കൊടുത്തത്.
ഉമ്മന്‍ ചാണ്ടിയുടെ പേര്, ഇംഗ്ളീഷില്‍ എഴുതുന്നത്  Oomen എന്നാണ്.  അത് മലയാളത്തില്‍ എഴുതിയാല്‍ ഊമെൻ  എന്നേ ആകൂ. ഒരു പക്ഷെ ഇപ്പോള്‍ അതായിരിക്കും  കൂടുതല്‍ ചേരുക.
ഉമ്മന്‍ ചാണ്ടി ചില കാര്യങ്ങളില്‍ ഊമന്‍ മാത്രമല്ല ബധിരനും കൂടിയാണെന്ന് ഇപ്പോള്‍ തെളിയുന്നു. കേരളം കണ്ട ഏറ്റവും വലിയ കാപട്യവും വക്ര ബുദ്ധിയുമാണ്, ഉമ്മന്‍ ചാണ്ടി.  സോളാര്‍ തട്ടിപ്പുമായി ബന്ധപ്പെട്ട ഉമ്മന്‍ ചാണ്ടി എന്ന കേരള മുഖ്യ മന്ത്രിയുടെ ഓഫീസ് ഇപ്പോള്‍  സംശയത്തിന്റെ നിഴലില്‍ ആണ്. തട്ടിപ്പുകാരി ആയ സരിത നായരുമായി  ഉണ്ടായിരുന്ന ബന്ധത്തിന്റെ  പേരിൽ  അദ്ദേഹത്തിന്റെ  ഓഫീസിലെ മൂന്നു പേരും ഡെല്‍ഹിയിലെ അദ്ദേഹത്തിന്റെ  സഹായി ആയ ഒരാളും ഇപ്പോള്‍ ആരോപണ വിധേയരായിരിക്കുന്നു. ഉമ്മന്‍ ചാണ്ടിയുടെ സന്തത സഹചാരിയായ ടെന്നി ജോപ്പനേയും ഗണ്‍മാന്‍ സലിംരാജിനെയും പുറത്താക്കിയെങ്കിലും മുഖ്യമന്ത്രിക്ക് ഇതിന്റെ ധാര്‍മ്മീക ഉത്തരവാദിത്തത്തില്‍ നിന്നും ഒഴിഞ്ഞു മാറാന്‍ ആകില്ല. മറ്റൊരു ജീവനക്കാരനായ ജിക്കുജേക്കബും സരിതയുമായി ടെലിഫോണില്‍ വിളിച്ചുവെന്ന വിവരംകൂടി വന്നതോടെ മുഖ്യമന്ത്രി കൂടുതല്‍ പ്രതിരോധത്തിലായി. മുഖ്യമന്ത്രിയുടെ സഹചാരികള്‍ നിരവധി തവണ സരിതയെ വിളിക്കുകയും സരിത മടക്കി വിളിക്കുകയും ചെയ്തു. മുഖ്യമന്ത്രിയുടെ ഔദ്യാഗിക വസതിയിലെ ടെലിഫോണില്‍നിന്നും സരിതക്ക് ഫോണ്‍ പോയിട്ടുണ്ട്. ദല്‍ഹിയില്‍ മുഖ്യമന്ത്രിയുടെ കാര്യങ്ങള്‍ നോക്കുന്ന തോമസ് കുരുവിളക്കും സരിതയുമായി ബന്ധമുണ്ടെന്ന് തെളിഞ്ഞു. താന്‍ വഴി സരിത മുഖ്യമന്ത്രിയെ കണ്ടുവെന്ന സൂചനയാണ് കുരുവിള വെളിപ്പെടുത്തിയത്.
ഏറ്റവും സുതാര്യമാണ്, തന്റെ ഭരണമെന്ന് പറഞ്ഞു നടക്കുന്ന ഉമ്മന്‍ ചാണ്ടി  ഇന്ന് കേരള രാഷ്ട്രീയത്തിലെ ഏറ്റവും ദുരൂഹതയുള്ള വ്യക്തയാണ്. സോളാര്‍ തട്ടിപ്പു കേസില്‍ പ്രതിസ്ഥാനത്തു നില്‍ക്കുന്ന സരിത, ഉമ്മന്‍ ചണ്ടിയുടെ സഹായികളുമായി അടുത്ത ബന്ധം പുലര്‍ത്തിയിരുന്നു. ഡെല്‍ഹിയിലെ അതീവ സുരക്ഷാ മേഘലയായ വിജ്ഞാന്‍ ഭവനില്‍ വച്ച് ഉമ്മന്‍ ചാണ്ടിയെ കാണത്തക്ക രീതിയില്‍ അവര്‍ക്ക് സ്വാധീനമുണ്ടാക്കാന്‍ കഴിഞ്ഞിട്ടുണ്ട്. സരിതയുടെ കൂട്ടു പ്രതി ആയ ബിജു രാധാകൃഷ്ണന്‍ ഉമ്മന്‍ ചാണ്ടിയോട് കുടുംബപ്രശ്നങ്ങള്‍ ചര്‍ച്ച ചെയ്യാന്‍  തക്ക വിധം അടുപ്പം പുലര്‍ത്തിയിരുന്നു. മറ്റൊരു പ്രതിയായ ശാലു മേനോനെന്ന സീരിയല്‍ നടിക്ക് കേന്ദ്ര സെന്‍സര്‍ ബോര്‍ഡംഗത്വം നേടിയെടുക്കത്തക്ക രീതിയില്‍, ഭരണ കക്ഷിയായ  കോണ്‍ഗ്രസു നേതക്കളുമായി അടുപ്പമുണ്ടായിരുന്നു . പ്രതിഭ തെളിയിച്ച മലയാള നടികള്‍ ഒട്ടേറെയുണ്ട്. അവര്‍ക്കൊന്നുമില്ലാത്ത എന്താണ് ശാലുമേനോനില്‍ കൊടിക്കുന്നില്‍ സുരേഷ് കണ്ടതെന്നറിയില്ല.  ഇതിനൊക്കെ ഇടനിലക്കാരായി പ്രവര്‍ത്തിച്ചത്  എം പി മാരും, കേന്ദ്ര മന്ത്രിമാരുമാണ്. ഇതൊക്കെ നിഷേധിക്കാനാകാത്ത സത്യങ്ങളാണ്.
നാഴികക്ക് നല്‍പ്പത് വട്ടം സുതാര്യത എന്നു വിളിച്ചുപറഞ്ഞു നടക്കുന്ന മുഖ്യമന്ത്രിക്ക് താന്‍ ചെയ്യുന്ന കാര്യങ്ങളിലും ത്ന്റെ ഓഫീസ് ചെയ്യുന്ന കാര്യങ്ങളിലും സുതര്യത വേണ്ട എന്നത്  അമ്പരപ്പിക്കുന്ന നിലപാടാണ്.
ബിജു രാധാകൃഷ്ണന്‍ ഉമ്മന്‍ ചണ്ടിയുമായി ചര്‍ച്ച ചെയ്തത് എന്തായിരിക്കാം? അതെന്താണെന്ന് താന്‍ പരസ്യപ്പെടുത്തില്ല എന്നാണ്, ഉമ്മന്‍ ചാണ്ടി ശഠിക്കുന്നത്. ഒന്നുകില്‍ പി സി ജോര്‍ജ് പറയുമ്പോലെ  ഗണേശന്റെ സരിതയുമായുള്ള ബന്ധമായിരിക്കാം. അല്ലെങ്കില്‍  അത് സോളാര്‍ വിഷയമായിരിക്കാം. ഇതില്‍ ഏതായാലും ഉമ്മന്‍ ചാണ്ടിയെ അത്  കൂടുതല്‍ കുഴപ്പത്തിലേക്ക് എത്തിക്കും.  ഉമ്മന്‍ ചാണ്ടി എന്തോ മറച്ചു വയ്ക്കുന്നു എന്നത് സത്യമാണ്.
തന്റെ പേരുപയോഗിച്ച് ബിജു തട്ടിപ്പു നടത്തുന്നുണ്ട് എന്ന് ഉമ്മന്‍ ചാണ്ടി എന്ന കേരള മുഖ്യ മന്ത്രി അറിയാതെ പോയി എന്നതൊക്കെ വിശ്വസിക്കാന്‍ ബുദ്ധിമുട്ടുണ്ട്.
ഇന്ന് പ്രതിപക്ഷ നേതാവ് വി എസ്  വെളിപ്പെടുത്തിയ  മറ്റൊരു കാര്യമുണ്ട്. നിയമസഭയില്‍ ഉന്നയിക്കാന്‍ സാധിക്കാതെ വന്നപ്പോള്‍, അദ്ദേഹം ​അത് പുറത്തു പറഞ്ഞിട്ടുണ്ട്. ഉമ്മന്‍  ചാണ്ടിയുടെ  മരുമകന്‍ വിവാഹ മോചനം ആവശ്യപ്പെട്ട് സമര്‍പ്പിച്ച ഹര്‍ജിയിടൊപ്പം നല്‍കിയ സത്യവാംഗ്‌മൂലത്തില്‍ പറഞ്ഞിരിക്കുന്ന ചില കാര്യങ്ങളാണവ. ഇപ്പോള്‍ സോളര്‍ തട്ടിപ്പു കേസില്‍ അകപ്പെട്ടവരെ സഹായിച്ചു എന്ന ആരോപണം നേരിടുന്ന ഉമ്മന്‍ ചാണ്ടിയുടെ ഗണ്‍മാന്‍  സലിം രാജിനേക്കുറിച്ചാണത്. സ്ത്രീലമ്പടന്‍ എന്ന് ഉമ്മന്‍ ചാണ്ടിയുടെ മരുമകന്‍ ആരോപിച്ച ഇതുപോലെയുള്ള ഒരു വ്യക്തിയെ സ്വന്തം ഗണ്‍ മാനായി ഉമ്മന്‍ ചാണ്ടി കൊണ്ടു നടക്കുന്നു. ആ വ്യക്തി സരിത എന്ന തട്ടിപ്പുകാരിയുമായി നിരന്തരം ബന്ധപ്പെടുന്നു. ഇതിലൊക്കെ ദുരൂഹമായ പലതുമുണ്ട്. ഈ ദുരൂത നീക്കാനുള്ള ബാധ്യത, സുതാര്യത മുഖമുദ്ര ആക്കിയ ഉമ്മന്‍ ചാണ്ടിക്കുണ്ട്.
തന്റെ ഓഫീസ് ഉള്‍പ്പെട്ടു നടന്ന തട്ടിപ്പ് അന്വേഷിക്കുന്നത് തന്റെ കീഴിലുള്ള പോലിസ് എന്നത് സാമാന്യ മര്യാദക്ക് നിരക്കുന്നതല്ല. അദ്ദേഹം മുഖ്യമന്ത്രി സ്ഥാനത്തു നിന്നും മാറി നിന്ന് ഒരന്വേഷണം നേരിടുന്നതാകും അഭികാമ്യം. പക്ഷെ അദ്ദേഹം ചോദിക്കുന്നത്, തന്റെ ഓഫീസ് സഹായികള്‍ തട്ടിപ്പിനു കൂട്ടുന്നിന്നതിനു താന്‍ എന്തിനു രാജി വയ്ക്കണം  എന്നാണ്. തന്റെ ഓഫീസിലുള്ളവര്‍ നടത്തിയ  ഇടപാടുകള്‍ക്ക് ധാര്‍മ്മികമായ ഒരു ഉത്തരവാദിത്തം തനിക്കുണ്ട്, എന്ന അടിസ്ഥാന തത്വം ഉമ്മന്‍ ചാണ്ടി മറക്കുന്നു. വര്‍ഷങ്ങള്‍ക്ക് മുന്നെ ഒരു റെയില്‍വേ അപകടത്തിന്റെ ധാര്‍മ്മിക ഉത്തരവാദിത്തമേറ്റെടുത്ത് ഒരു കോണ്‍ഗ്രസ് മന്ത്രി രാജി വച്ചിരുന്നു. ആ ജനുസില്‍ പെട്ട നേതാക്കളൊക്കെ ഇന്ന് അന്യം നിന്നു  പോയി.
ഉമ്മന്‍ ചാണ്ടിയില്‍ നിന്ന്   ഇതുപോലെ ഒരു ധാര്‍മ്മികത പ്രതീഷിക്കുന്നത്  അസ്ഥാനത്താണ്., എ കെ ആന്റണിയെ മുന്നില്‍ നിറുത്തി കോണ്‍ഗ്രസില്‍ ഗ്രൂപ്പു കളിച്ച ഉമ്മന്‍ ചാണ്ടിക്ക് ധാര്‍മ്മികതയൊന്നുമില്ല. ഉണ്ടായിരുന്നെങ്കില്‍ ഗാര്‍ഹിക പീഢനക്കുറ്റം ആരോപിക്കപ്പെട്ട ഗണേശനോട്,  യാമിനിയുടെ പരാതി കിട്ടിയപ്പോള്‍ തന്നെ രാജി വയ്ക്കാന്‍ ആവശ്യപ്പെടുമായിരുന്നു. ഗണേശനേക്കുറിച്ച് ബിജു രാധാകൃഷ്ണന്റെ പരാതി കിട്ടിയത് അറിഞ്ഞിരുന്ന ഉമ്മന്‍ ചാണ്ടി, ഗണേശന്റെ പരസ്ത്രീ  ഗമനത്തെ പ്രോത്സാഹിപ്പിച്ച് നടക്കുകയാണുണ്ടായത്. ഇതേ ഗണേശന്, മറ്റ് പല സ്ത്രീകളുമായി ബന്ധമുണ്ടെന്ന്  യു ഡ് എഫിന്റെ ചീഫ് വിപ്പ് പി സി ജോര്‍ജ് തന്നെ പറയുന്നു. ഗണേശനെ മന്ത്രി സ്ഥാനത്തു നിന്നുമിറക്കി വിടാന്‍ തപസിരുന്ന  ബാലകൃഷ്ണ പിള്ള, ഇപ്പോള്‍ ഗണേശനെ വീണ്ടും മന്ത്രിയാക്കണമെന്ന ആവശ്യവുമായി  നടക്കുന്നു. അദ്ദേഹം പറയുന്നത് കേള്‍ക്കുക.
ഗണേഷ് കുമാര്‍ സ്ത്രീകളെ കെട്ടിപ്പിടിക്കുന്നത് തൊഴിലിന്റെ ഭാഗമാണ്. സിനിമാക്കാരനായതിനാല്‍ കെട്ടിപ്പിടിക്കാതിരിക്കാനാകില്ല. കൂടുതല്‍ കാശു കിട്ടിയാല്‍ ഇറുകെ കെട്ടിപിടിക്കും. കെട്ടിപ്പിടിക്കാന്‍ പറ്റില്ലെന്നു പറഞ്ഞാല്‍ വീട്ടില്‍ പോയിരിക്കേണ്ടിവരും.
ന്യൂ ജെനെറേഷന്‍ സിനിമ എന്ന് കൊട്ടിഘോഷിക്കപ്പെടുന്ന ആമേന്‍ എന്ന സിനിമയില്‍ ഒരു ഡയലോഗുണ്ട്.   വളിവിടുന്ന മകനും, വളിക്ക് വിളികേള്‍ക്കുന്ന അമ്മയും. അതേ ഡയലോഗ്  ഗണേശന്റെ  അച്ഛനും ചേരും. സ്ത്രീകളെ കെട്ടിപ്പിടിച്ച് നടക്കുന്ന മകനും, അതിനോശാന പാടുന്ന അച്ഛനും.
ഉമ്മന്‍ ചണ്ടിയുടെ ഭരണം ഇന്ന് ഒരു ന്യൂ ജെനറേഷന്‍ സിനിമപോലെയാണ്. എതിരെ വരുന്ന ഏത് സ്ത്രീയേയും കെട്ടിപ്പിടിക്കുന്നത് ഗണേശന്റെ തൊഴിലിന്റെ ഭാഗമാണെന്നു പറയുന്ന പിള്ള അതില്‍ ഒരു തെറ്റും കാണുന്നില്ല. അതുപോലെ തന്റെ ഓഫീസിലെ കോള്‍ സെന്ററില്‍ ജോലി ചെയ്യുന്ന ആള്‍ പരാതി പറയാന്‍ വിളിച്ച സ്ത്രീയെ അപമാനിക്കാന്‍ ശ്രമിച്ചതില്‍ ഉമ്മന്‍ ചാണ്ടിക്ക് അശേഷം കുണ്ഠിതമില്ല.  ആ സ്ത്രീയുടെ പേരു വെളിപ്പെടുത്തി, അവരുടെ ഭൂതകാലം വിളമ്പി അവരെ അധിഷേപിക്കാനാണ്, ഉമ്മന്‍ ചണ്ടി ശ്രമിച്ചത്. ആരോപണ വിധേയനായ വ്യക്തി  തന്റെ ഓഫിസ് സ്റ്റാഫാണെന്നു പോലും അദ്ദേഹം സമ്മതിക്കുന്നില്ല. തന്റെ ഓഫീസ് സഹായികൾ,  തട്ടിപ്പുകാരെ സഹായിക്കുന്നതില്‍ ഉമ്മന്‍ ചാണ്ടിക്ക് യാതൊരു ഉത്തരവാദിത്തവുമില്ല.
ഇപ്പോള്‍ പ്രതിപക്ഷ എം എല്‍ ആയ ജോസ് തെറ്റയിലിനെതിരെ  ഉണ്ടായ ആരോപണം കേട്ട ഉടന്‍ തന്നെ, ജാമ്യമില്ലാ വകുപ്പ് ചാര്‍ത്തി കേസെടുത്തിരിക്കുന്നു. പ്രായ പൂര്‍ത്തി ആയ ഒരു സ്ത്രീ തന്റെ ഫ്ലാറ്റിലേക്ക് ക്ഷണിച്ചു വരുത്തിയ ഒരാളുമായി  ലൈംഗിക ബന്ധത്തില്‍ ഏര്‍പ്പെടുന്നത്  എങ്ങനെ ജാമ്യമില്ലാ വകുപ്പ് ചാര്‍ത്തേണ്ട കുറ്റമാകും. ഇതോടൊപ്പം പുറത്തു വന്നിരിക്കുന്ന ഒരു ഫോട്ടോ ആണു താഴെ.
ഇത് പീഢനത്തിന്റെ ഏത് വകുപ്പില്‍ പെടും എന്ന എത്ര ആലോചിച്ചിട്ടും പിടികിട്ടുന്നില്ല.
ഇതാണൂ ന്യൂ ജെനറേഷന്‍ ഭരണം. മലയാളി ഹൌസ് പോലെ മലയാളികള്‍ക്ക് ആസ്വദിക്കാന്‍ വേണ്ടി ഉമ്മന്‍ ചാണ്ടി വക സുതാര്യ ഭരണം. സൂര്യ റ്റിവിയിലെ മലയാളി ഹൌസില്‍ നിന്നും മത്സരാര്‍ത്ഥികളെ പുറത്താക്കുന്നതുപോലെ, തിരുവഞ്ചൂര്‍ രാധാകൃഷ്ണന്‍ അടുത്ത നാളില്‍ ഒരു കോണ്‍ഗ്രസുകാരനെ ഒരു വേദിയില്‍ നിന്നും പുറത്താക്കി. അത് പക്ഷെ കോണ്‍ഗ്രസിന്റെ ഒരു സ്റ്റേജില്‍ നിന്നായിരുന്നു.   ആപ്പിൾ ട്രീ ചിട്ടിക്കമ്പനി  ചെയര്‍മാനും  കോട്ടയം ഡി.സി.സി ജനറല്‍ സെക്രട്ടറിയുമായ   കെ.ജെ. ജയിംസിനാണീ ഗതികേടുണ്ടായത്. കോട്ടയത്ത് ഡി.സി.സി സംഘടിപ്പിച്ച രാഷ്ട്രീയവിശദീകരണ യോഗത്തിലാണ്, ആഭ്യന്തരമന്ത്രി തിരുവഞ്ചൂര്‍ രാധാകൃഷ്ണനൊപ്പം വേദിപങ്കിട്ട ജെയിംസിനെ  രാധാകൃഷ്ണന്‍ തന്നെ വേദിയില്‍ നിന്നും  പുറത്താക്കിയത്. സോളാര്‍ തട്ടിപ്പുകേസുമായി ബന്ധപ്പെട്ട് ആരോപണവിധേയായ നടി ശാലുമേനോനുമായി അടുത്തബന്ധമുണ്ടെന്ന് പറയുന്ന ഇദ്ദേഹം  ആഭ്യന്തരമന്ത്രിയുമായി സംസാരിക്കുന്നത് മാധ്യമപ്രവര്‍ത്തകര്‍ തിരിച്ചറിഞ്ഞപ്പോഴാണിതുണ്ടായത്.
ഇത്രയേറെ ആരോപണമുണ്ടായിട്ടും എന്തുകൊണ്ട് ഉമ്മന്‍ ചാണ്ടി ഒരു ജുഡീഷ്യല്‍ അന്വേഷണം നടത്തുന്നില്ല എന്ന ചോദ്യത്തിന്റെ ഉത്തരം പി സി ജോര്‍ജ് പറഞ്ഞിട്ടുണ്ട്. ജുഡീഷ്യല്‍ അന്വേഷണം പ്രഖ്യാപിച്ചാല്‍ ഉമ്മന്‍ ചാണ്ടി മുഖ്യമന്ത്രി സ്ഥാനത്തു നിന്നും മാറിനില്‍ക്കേണ്ടി വരും.  പിന്നീടൊരിക്കലും മുഖ്യ മന്ത്രി സ്ഥാനത്തേക്ക് അദ്ദേഹത്തിനു വരാന്‍ സാധിക്കില്ല. വളരെ ശരിയായ നിരീക്ഷണം.
പ്രശ്നം കസേര തന്നെയാണ്. ഒരിക്കല്‍ ഇറങ്ങിയാല്‍ കയറാന്‍ സാധിക്കില്ല.
Posted by kaalidaasan at 04:11 11 comments: Links to this post
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
View my complete profile
പരിസ്ഥിതി തീവ്രവാദവും ശാസ്ത്ര തീവ്രവാദവും